    Nígbà tí ó di ojú alẹ́, a wá sí ààfin, ìgbà tí a sì máa dé ọ̀hún ìjà náà ti rọlẹ̀, ọkàn ọba pàápàá ti balẹ̀, o sì fetí sí gbogbo ọ̀rọ̀ tí a bá a sọ, ṣùgbọ́n ọba náà jẹ́ ọ̀kan nínú àwọn ẹ̀dá wọ̀n-ọnnì tí wọ́n máa ń jẹ́ ọlọ́gbọ́n lójú ara wọn, tí wọ́n máa ń jiyàn dé gongo lórí nǹkan tí kò yẹ kí ènìyàn jiyàn lé, wọ́n kìí fetí sílẹ̀ kí wọ́n gbọ́ ìmọ̀ràn ẹnìkejì, wọ́n a má le koko lórí ohun ttí kò yẹ. Nígbà tí a wí fún Òmùgọ́diméjì pé Ilẹ̀ẹ́gbóná kò dára, ó ní ó dára ní ti òun, àti pé òun níí mú ara ènìyàn le, àti pẹ̀lú pé bí Ilẹ́ẹ̀gbóná kò bá tíì mu ènìyàn olúwarẹ̀ kò tíì bọ́ sínú ayé. Ìgbà tí a ni kò yẹ kí gbogbo ènìyàn  máa fara mọ ẹni tí ilẹ̀ẹ́gbóná b’’a ń ṣe bbí a ti ń rí wọn tí wọn ń ṣe wọ̀n-ọnnì, ó ní òun gan-an ló yẹ, ìgbà tí a wí pé èérí ìlú náà pọ̀ jù àti pé bí wọ́n ri ṣe n kọ́ ilé wọn ni o ń mú àìsàn dé bá wọn, ó ní irọ́ ni a ń pa.
    Nigba ti o di oju ale, a wa si aafin, igba ti a si maa de ohun ija naa ti role, okan oba paapaa ti bale, o si feti si gbogbo oro ti a ba a so, sugbon oba naa je okan ninu awon eda won-onni ti won maa n je ologbon loju ara won, ti won maa n jiyan de gongo lori nnkan ti ko ye ki eniyan jiyan le, won kii feti sile ki won gbo imoran enikeji, won a ma le koko lori ohun tti ko ye. Nigba ti a wi fun Omugodimeji pe Ileegbona ko dara, o ni o dara ni ti oun, ati pe oun nii mu ara eniyan le, ati pelu pe bi Ileegbona ko ba tii mu eniyan oluware ko tii bo sinu aye. Igba ti a ni ko ye ki gbogbo eniyan  maa fara mo eni ti ileegbona b’’a n se bbi a ti n ri won ti won n se won-onni, o ni oun gan-an lo ye, igba ti a wi pe eeri ilu naa po ju ati pe bi won ri se n ko ile won ni o n mu aisan de ba won, o ni iro ni a n pa.